Η άποψή μου είναι η εξής:
1) Ο χώρος είναι αρκετά μικροσκοπικός, όπως πράγματι αναφέρει και η ανάρτηση. Είναι ουσιαστικά ένας διάδρομος, με μια τουαλέτα στα αριστερά και ένα διπλό κρεβάτι στο ταβάνι.
2) Δεν ενδείκνυται για κλειστοφοβικούς. Κοιμάσαι λίγα εκατοστά από το ταβάνι. Δεξιά υπάρχει και ένα δοκάρι που κάνει όλο και πιο στενό το χώρο.
3) Είναι αρκετά γλυκό και όμορφο δωμάτιο. Δεν θα μπορούσα να φανταστώ πώς ένα τόσο μικρός χώρος μπορεί να διακοσμηθεί τόσο όμορφα.
4) Δεν έχει τηλεόραση
5) Δεν έχει ολόσωμο καθρέπτη
6) Είναι καθαρό
7) Χώρος για στάθμευση ΔΕΝ υπάρχει. Μην ψάχνετε είναι ανύπαρκτο, αφού η περιοχή έχει σοβαρό θέμα. Τα δρομάκια είναι πολύ στενά...
8) Η περιοχή είναι υποβαθμισμένη...
9) Είναι ισόγειο χωρίς παντζούρια
10) Απέχει δέκα με δεκαπέντε λεπτά από το Λευκό Πύργο. Η απόσταση είναι λογική... Αν κατέβεις από το σπίτι βρίσκεσαι πολύ γρήγορα στις "ομπρέλες" δηλαδή στη νέα παραλία.
11) Ο χώρος ζεσταίνεται με ένα air - condition που κάνει καλή δουλειά. Απλά δεν μπορείς να κάτσει απέναντί του. Εμείς όταν το ανοίγαμε φτερνιζόμασταν συνέχεια... μπορεί να είναι τυχαίο.
12) Το μπάνιο είναι πολύ γλυκό όπως όλο το σπίτι, αλλά στο ντους δεν υπάρχει κουρτίνα - τζάμι με αποτέλεσμα να γεμίζει με νερό ο χώρος.
Αν θα ξανά έμενα; Ίσως, γιατί δεν έχω αξιώσεις.
Είναι οικονομικό κατάλυμα και για τα χρήματά του και μόνο μπορεί να το ξανά επιλέξω κάποια στιγμή.